ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 28. septembra 2005 
									K materiálu 16789/2005 
									K bodu č. 13

S T A N O V I S K O

k návrhu zákona o vykonaní príkazu na zaistenie majetku alebo dôkazov v Európskej únii  

I

Návrh zákona o vykonaní príkazu na zaistenie majetku alebo dôkazov v Európskej únii predkladá na rokovanie vlády Slovenskej republiky podpredseda vlády a minister spravodlivosti SR Daniel Lipšic.

II

Cieľom predkladaného návrhu je transponovanie Rámcového rozhodnutia Rady 2003/577/SVV z 22. júla 2003 o vykonaní príkazu na zaistenie majetku alebo dôkazov v Európskej únii do slovenského právneho poriadku.

Zákon upravuje postup justičných orgánov Slovenskej republiky ako orgánov vykonávajúceho štátu (tj. štátu, v ktorom má byť uznaný a vykonaný príkaz na zaistenie  vydaný justičným orgánom iného členského štátu EÚ), ako aj orgánov štátu pôvodu (tj. štátu, v ktorom bol vydaný príkaz na zaistenie, ktorý má byť uznaný a vykonaný v inom členskom štáte EÚ). Upravuje sa otázka príslušnosti slovenských orgánov pri vydávaní, uznávaní a vykonávaní príkazu na zaistenie, definujú sa základné pojmy, a podrobne sa upravujú ďalšie otázky, ktoré s vydaním, uznaním a vykonaním príkazu na zaistenie súvisia.
		
Legislatívna rada vlády SR prerokovala návrh zákona o vykonaní príkazu na zaistenie majetku alebo dôkazov v Európskej únii na svojom zasadnutí dňa 20. septembra 2005 a  odporučila   ho  vláde s c h v á l i ť  s tým, že na rokovanie bude predložené jeho nové znenie, do ktorého budú zapracované jej pripomienky a odporúčania.
.

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia návrhu zákona všetky pripomienky  a odporúčania legislatívnej rady vlády (35 pripomienok). Vzhľadom na uvedené odporúčame vláde návrh zákona o vykonaní príkazu na zaistenie majetku alebo dôkazov v Európskej únii v predloženom znení s c h v á l i ť .

Bratislava 26. septembra 2005
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy